ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’  αρ. 32972/20-07-2023
(Β’ 4638) απόφασης της Συγκλήτου «Ίδρυση
Επαγγελματικού Διατμηματικού Μεταπτυχιακού
Προγράμματος Σπουδών «Διαχείριση Έργων
Υποδομών και Κατασκευών (Infrastructure and
Construction Project Management» της Σχολής
Πολιτικών Μηχανικών σε συνεργασία με τις Σχολές Μηχανολόγων Μηχανικών και Ηλεκτρολόγων
Μηχανικών και Μηχανικών Υπολογιστών του
Εθνικού Μετσόβιου Πολυτεχνείου.
Μεταβίβαση αρμοδιοτήτων του Διοικητικού Συμβουλίου στον Διευθύνοντα Σύμβουλο ΕΟΔΥ.
ΑΠΟΦΑΣΕΙΣ
Αριθμ. 13422
(1)
Τροποποίηση της υπ’  αρ. 32972/20-07-2023
(Β’ 4638) απόφασης της Συγκλήτου «Ίδρυση
Επαγγελματικού Διατμηματικού Μεταπτυχιακού Προγράμματος Σπουδών «Διαχείριση Έρ-
γων Υποδομών και Κατασκευών (Infrastructure
and Construction Project Management» της Σχολής Πολιτικών Μηχανικών σε συνεργασία με τις
Σχολές Μηχανολόγων Μηχανικών και Ηλεκτρολόγων Μηχανικών και Μηχανικών Υπολογιστών
του Εθνικού Μετσόβιου Πολυτεχνείου.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ
Έχοντας υπόψη:
1. Το άρθρο 89 «Επαγγελματικά Προγράμματα Μεταπτυχιακών Σπουδών» του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
2. Τα άρθρα 79 - 88 του κεφαλαίου Θ’ «Οργάνωση και
λειτουργία προγραμμάτων δεύτερου και τρίτου κύκλου
σπουδών» του ως άνω ν. 4957/2022.
3. Την υπό στοιχεία 135557/Ζ1/01-11-2022 διευκρινιστική εγκύκλιο του ΥΠΑΙΘ.
4. Το π.δ. 75/2013 «Ίδρυση Σχολών στο Εθνικό Μετσόβιο Πολυτεχνείο» (Α’ 119).
5. Την υπό στοιχεία Φ1/232/Β1/404/2000 απόφαση
«Έγκριση του Εσωτερικού Κανονισμού Λειτουργίας του
Εθνικού Μετσόβιου Πολυτεχνείου» (Β’ 1098).
6. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189).
8. Την από 28-12-2022 σύμβαση μεταξύ του ΕΜΠ και
του Φορέα Χρηματοδότησης Ομίλου Εταιρειών ΓΕΚ ΤΕΡΝΑ, όπως προβλέπεται στην παρ. 2 του ως άνω άρ-
θρου 89 του ν. 4957/2022.
9. Την υπ’ αρ. 32972/10-7-2023 (Β’ 4638) απόφαση της
Συγκλήτου του Εθνικού Μετσόβιου Πολυτεχνείου.
10. Την υπ’ αρ. 35791/20-06-2023 απόφαση Πιστοποίησης του Συμβουλίου Αξιολόγησης και Πιστοποίησης της
Εθνικής Αρχής Ανώτατης Εκπαίδευσης (ΕΘΑΑΕ), σύμφωνα με την οποία το Πρόγραμμα Μεταπτυχιακών Σπου-
δών «Διαχείριση Έργων Υποδομών και Κατασκευών»
με επισπεύδουσα τη Σχολή Πολιτικών Μηχανικών και
συνεργαζόμενες τις Σχολές Μηχανολόγων Μηχανικών
και Ηλεκτρολόγων Μηχανικών και Μηχανικών Υπολογιστών του ΕΜΠ, συμμορφώνεται πλήρως με τις αρχές
του Προτύπου Ποιότητας ΠΜΣ της ΕΘΑΑΕ και τις αρχές
Διασφάλισης Ποιότητας του Ευρωπαϊκού Χώρου Ανώτατης Εκπαίδευσης (ESG 2015) για το επίπεδο σπουδών
7 του Εθνικού και Ευρωπαϊκού Πλαισίου Προσόντων.
Η διάρκεια ισχύος της πιστοποίησης ορίζεται για πέντε
έτη, από 12-06-2023 έως 11-06-2028.
11. Το Ειδικό Πρωτόκολλο Συνεργασίας μεταξύ των
συνεργαζομένων Σχολών.
12. Την από 19-11-2024 απόφαση της ΓΣ της Σχολής
Πολιτικών Μηχανικών του Εθνικού Μετσόβιου Πολυτεχνείου.
13. Τα αποσπάσματα πρακτικών των Συνελεύσεων των
συνεργαζομένων Σχολών: Ηλεκτρολόγων Μηχανικών και
Μηχανικών Υπολογιστών (συνεδρίαση 27-11-2024) και
Μηχανολόγων Μηχανικών (συνεδρίαση 18-12-2024) του
Εθνικού Μετσόβιου Πολυτεχνείου.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
26 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1405
26.03.2025 15:30:29
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1405/26.03.2025
14. Την εισήγηση της Επιτροπής Μεταπτυχιακών Σπουδών του ΕΜΠ (συνεδρίαση 13-01-2024).
15. Το απόσπασμα πρακτικού της Συγκλήτου του ΕΜΠ
(συνεδρίαση 2η/07-02-2025).
16. Το γεγονός ότι οι εν λόγω τροποποιήσεις στην απόφαση ίδρυσης του ΕΔΠΜΣ δεν αφορούν στοιχεία των
περ. β) και στ) της παρ. 3 του άρθρου 80 του ν. 4957/2022.
17. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού.
18. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ, αποφασίζει:
Εγκρίνει την τροποποίηση της υπ’ αρ. 32972/20-7-2023
απόφασης της Συγκλήτου ΕΜΠ (Β’ 4638) περί της ίδρυσης ΕΔΠΜΣ «Διαχείριση Έργων Υποδομών και Κατασκευ-
ών» και έγκρισης του Κανονισμού Λειτουργίας του, η
οποία αφορά στα άρθρα 1, 2, 7, 13 και 18, ως ακολούθως:
Στο άρθρο 1 «Γενικές Διατάξεις», η παρ. 4 αντικαθίσταται ως εξής:
«4. Το ΕΔΠΜΣ-ΔΕΥΚ αφορά στην εκπαίδευση προσωπικού του Χορηγού Ομίλου Εταιρειών ΓΕΚ-ΤΕΡΝΑ αλλά
και σε τρίτα φυσικά πρόσωπα, σύμφωνα με την παρ. 3
του άρθρου 89 του ανωτέρω νόμου. Συγκεκριμένα, αφορά και σε νέους μηχανικούς που αποφοίτησαν την τελευ-
ταία δεκαετία από ΑΕΙ με πενταετή διάρκεια σπουδών
της ημεδαπής ή ομοταγών ιδρυμάτων της αλλοδαπής
αναγνωρισμένων ως ισότιμων των ελληνικών ΑΕΙ.».
Στο άρθρο 2 «Σκοπός του ΕΔΠΜΣ-ΔΕΥΚ», η παρ. 1
αντικαθίσταται από την ακόλουθη:
«1. Σκοπός του ΕΔΠΜΣ-ΔΕΥΚ είναι η ειδίκευση στελεχών του Φορέα Χρηματοδότησης πτυχιούχων ΑΕΙ και
νέων διπλωματούχων μηχανικών, αποφοίτων ΑΕΙ με πενταετή διάρκεια σπουδών της ημεδαπής ή ομοταγών
ιδρυμάτων της αλλοδαπής αναγνωρισμένων ως ισότιμων των ελληνικών ΑΕΙ, στις σύγχρονες μεθόδους και
τεχνικές της διαχείρισης έργων Μηχανικού με έμφαση
στις απαραίτητες τεχνικές και διοικητικές δεξιότητες για
την ορθολογική υλοποίηση υποδομών. Οι προκλήσεις
των καιρών για τον κλάδο των κατασκευών και υποδομών είναι τεράστιες: η οικονομική αβεβαιότητα, η αύ-
ξηση του κόστους κατασκευής, η μείωση του περιθωρίου κέρδους, ο ρυθμός ανάπτυξης της τεχνολογίας, η
κλιματική αλλαγή και οι περιβαλλοντικές προκλήσεις,
μεταξύ άλλων, επιβάλλουν την αυστηρά ορθολογική
λήψη αποφάσεων («value for money»). Παρά τον αυξανόμενο αριθμό νέων μηχανικών, διαπιστώνεται έλλειψη
του απαιτούμενου αριθμού επαγγελματικών στελεχών
που διαθέτουν τις απαραίτητες τεχνικές και διοικητικές
δεξιότητες κατάλληλα συνδυασμένες.».
Στο άρθρο 7 «Αριθμός Εισακτέων Φοιτητών ανά Ακαδημαϊκό έτος και Κριτήρια Επιλογής», οι παρ. 1, 2 και 3.β
αντικαθίστανται ως εξής:
«1. Ο συνολικός αριθμός των εισακτέων μεταπτυχιακών φοιτητών ανά ακαδημαϊκό έτος ορίζεται στους
τριάντα πέντε (35). Η ΕΠΣ δύναται να τροποποιήσει τον
αριθμό των προσφερόμενων θέσεων με απόφασή της.»
«2. Ο Φορέας Χρηματοδότησης, σύμφωνα με τα κριτήρια εισαγωγής που καθορίζονται κατωτέρω, θα προτείνει
στα αρμόδια όργανα του ΕΜΠ για κάθε ακαδημαϊκό έτος
την υποψηφιότητα στο ΕΔΠΜΣ-ΔΕΥΚ:
- Έως 5 μελών του προσωπικού του, αποφοίτων ΑΕΙ,
καθώς και
- Έως 30 τρίτων φυσικών προσώπων - διπλωματούχων
μηχανικών, οι οποίοι αποφοίτησαν από ΑΕΙ με πενταετή
διάρκεια σπουδών της ημεδαπής ή ομοταγών ιδρυμάτων της αλλοδαπής αναγνωρισμένων ως ισότιμων των
ελληνικών ΑΕΙ (κατά προτεραιότητα από το ΕΜΠ), τα
τελευταία δέκα (10) ακαδημαϊκά έτη.».
«3. β) Ως προς τα τρίτα φυσικά πρόσωπα:
- Διπλωματούχοι μηχανικοί, οι οποίοι αποφοίτησαν
από ΑΕΙ με πενταετή διάρκεια σπουδών της ημεδαπής ή
ομοταγών ιδρυμάτων της αλλοδαπής αναγνωρισμένων
ως ισότιμων των ελληνικών ΑΕΙ (κατά προτεραιότητα
από το ΕΜΠ), τα τελευταία δέκα (10) ακαδημαϊκά έτη.
- Βαθμός αποφοίτησης 6,5/10 ή ανώτερο.
- Πιστοποιητικό γνώσης της αγγλικής γλώσσας επιπέδου C2 (Proficiency ή IELTS (for study) με βαθμό 7/10
κατ’ ελάχιστον ή πτυχίο αγγλόφωνου ΑΕΙ).
Δεκτοί γίνονται και τελειόφοιτοι μηχανικοί των ανωτέρω ΑΕΙ με αντίστοιχη βαθμολογία και αντίστοιχη γνώση
αγγλικής γλώσσας, των οποίων οι προπτυχιακές σπουδές
θα περατωθούν κατά το προηγούμενο της εγγραφής
τους στο ΕΔΠΜΣ-ΔΕΥΚ ακαδημαϊκό έτος. Οι φοιτητές
αυτοί γίνονται δεκτοί υπό την αίρεση της περάτωσης
των σπουδών τους πριν την έναρξη του ΕΔΠΜΣ-ΔΕΥΚ.».
Επιπλέον, στο τέλος του άρθρου 7 προστίθεται παρ 7:
«7. Στο ΕΔΠΜΣ-ΔΕΥΚ προβλέπεται η δυνατότητα μερικής φοίτησης μετά από αίτηση του ΜΦ και έγκριση της
ΕΠΣ του ΕΔΠΜΣ-ΔΕΥΚ.».
Στο άρθρο 13, η παρ. 4 αντικαθίσταται ως εξής:
«4. ΜΦ που θα απουσιάζει πέραν του προβλεπόμενου
ορίου ή δεν θα συμμετέχει επαρκώς στις ασκήσεις, θέματα, διαλέξεις και τεχνικές επισκέψεις ή θα δημιουργεί
προβλήματα συνεργασίας με τους συμφοιτητές του ή
τους διδάσκοντες, δύναται να διαγραφεί από το Πρόγραμμα με απόφαση της ΕΠΣ.».
Στο άρθρο 18, η παρ. 3 αντικαθίσταται ως εξής:
«3. Το αποτέλεσμα της επεξεργασίας γνωστοποιείται
στους αντίστοιχους διδάσκοντες μετά την έκδοση της
βαθμολογίας κάθε μαθήματος. Ο Διευθυντής του προγράμματος λαμβάνει γνώση των αποτελεσμάτων για το
σύνολο των μαθημάτων. Η ΕΠΣ έχει τη δυνατότητα να
τροποποιήσει το περιεχόμενο των ερωτηματολογίων
και να ζητήσει πρόσθετη ή και με άλλα μέσα αξιολόγηση
από τους ΜΦ ή και τους αποφοίτους του ΕΔΠΜΣ-ΔΕΥΚ,
με σκοπό τη βελτίωση της ποιότητας του προγράμματος
σπουδών.».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Μαρτίου 2025
Ο Πρύτανης
ΙΩΑΝΝΗΣ ΧΑΤΖΗΓΕΩΡΓΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1405/26.03.2025
Αριθμ. 5058
(2)
Μεταβίβαση αρμοδιοτήτων του Διοικητικού Συμβουλίου στον Διευθύνοντα Σύμβουλο ΕΟΔΥ.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΕΘΝΙΚΟΥ ΟΡΓΑΝΙΣΜΟΥ
ΔΗΜΟΣΙΑΣ ΥΓΕΙΑΣ (ΕΟΔΥ)
Έχοντας υπόψη:
1. Τον ν. 4633/2019 «Σύσταση Εθνικού Οργανισμού
Δημόσιας Υγείας» (Α’ 161) και ιδίως του άρθρου 5.
2. Τον ν. 5046/2023 «Κύρωση: α) από 12.6.2023 Πράξης
Νομοθετικού Περιεχομένου «Ρυθμίσεις για αντιμετώπιση
κατεπειγουσών αναγκών προστασίας δημόσιας υγείας
και διασφάλισης συνέχειας διοίκηση του Ηλεκτρονικού Εθνικού Φορέα Κοινωνικής Ασφάλισης, (e-ΕΦΚΑ)»
(Α’ 125) και β) από 5.7.2023 Πράξης Νομοθετικού Περιεχομένου «Ρυθμίσεις για αντιμετώπιση κατεπείγουσας
ανάγκης ενίσχυσης στελέχωσης των πληρωμάτων στα
ασθενοφόρα των του Εθνικού Κέντρου Άμεσης Βοήθειας, των Κέντρων Υγείας και των Πολυδύναμων Περιφε-
ρειακών Ιατρείων των νησιωτικών και ορεινών περιοχών
χώρας» (Α’ 132) και άλλες επείγουσες διατάξεις» (Α’ 137).
3. Την υπό στοιχεία Γ4β/οικ/47356/2023 απόφαση «Συγκρότηση και ορισμός μελών στο Διοικητικό Συμβού-
λιο του Εθνικού Οργανισμού Δημόσιας Υγείας (ΕΟΔΥ)»
(Υ.Ο.Δ.Δ. 945).
4. Την υπό στοιχεία ΚΠ 17090/19.09.2023 απόφαση
του Διοικητικού Συμβουλίου του ΕΟΔΥ που αφορά στη
σύσταση σε σώμα του νέου Διοικητικού Συμβουλίου του
ΕΟΔΥ.
5. Το άρθρο 32 του ν. 5157/2024 (Α’ 187) αναφορικά με τα
τυπικά προσόντα Διευθύνοντος Συμβούλου του Εθνικού
Οργανισμού Δημόσιας Υγείας, την σύνθεση Διοικητικού
Συμβουλίου και την τροποποίηση των παρ. 2 και 3 άρθρου 3
ν. 4633/2019.
6. Το άρθρο 33 του ν. 5157/2024 (Α’ 187) αναφορικά με
τις αρμοδιότητες Προέδρου του Διοικητικού Συμβουλίου
του Εθνικού Οργανισμού Δημόσιας Υγείας και την αντικατάσταση της παρ. 3 του άρθρου 4 του ν. 4633/2019.
7. Το άρθρο 34 του ν. 5157/2024 (Α’ 187) αναφορικά
με τις αρμοδιότητες του Διευθύνοντος Συμβούλου του
Εθνικού Οργανισμού Δημόσιας Υγείας και την τροποποίηση του άρθρου 4Α του ν. 4633/2019.
8. Το άρθρο 35 του ν. 5157/2024 (Α’ 187) αναφορικά με
τις αρμοδιότητες Διοικητικού Συμβουλίου του Εθνικού
Οργανισμού Δημόσιας Υγείας και την αντικατάσταση
της παρ. 3 του άρθρου 5 του ν. 4633/2019.
9. Την υπό στοιχεία Γ4β/οικ.1633/2025 (Υ.Ο.Δ.Δ. 24)
απόφαση αναφορικά με τον διορισμό του Χατζηγεωργίου Δημητρίου ως προσωρινού Διευθύνοντα Συμβούλου
στον ΕΟΔΥ.
10. Την απόφαση (Υ.Ο.Δ.Δ. 158) σχετικά με την τροποποίηση της υπό στοιχεία Γ4β/οίκ.:47356/13-9-2023
κοινής απόφασης του Υπουργού και της Αναπληρώτριας Υπουργού Υγείας αναφορικά με τη συγκρότηση και
ορισμό μελών στο Διοικητικό Συμβούλιο του Εθνικού
Οργανισμού Δημόσιας Υγείας (ΕΟΔΥ).
11. Την υπό στοιχεία 8163/2024 (Β’ 6213) απόφαση
περί ανάκλησης μεταβίβασης αρμοδιοτήτων του Διευθύνοντος Συμβούλου, όπως αυτές είχαν μεταβιβαστεί με
την υπ’ αρ. 17592/2023 (Β’ 6093) απόφαση.
12. Το υπό στοιχεία ΚΠ 4660/12-03-2025 ακριβές απόσπασμα της 123ης/10-03-2025 Συνεδρίασης του ΔΣ του
ΕΟΔΥ περί μεταβίβασης αρμοδιοτήτων στον Διευθύνοντα Σύμβουλο.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
14. Το γεγονός ότι από την απόφαση αυτή δεν προκαλείται δαπάνη στον Κρατικό Προϋπολογισμό,
μεταβιβάζει προς τον Διευθύνοντα Σύμβουλο, Χατζηγεωργίου Δημήτριο για όσο χρόνο διαρκεί η θητεία του,
τις κάτωθι αρμοδιότητες, ήτοι να:
1. εγκρίνει τα πάσης φύσεως διοικητικά θέματα του
Οργανισμού, πλην των μετακινήσεων υπαλλήλων σε
οργανικές μονάδες του ΕΟΔΥ και των αναθέσεων καθηκόντων ευθύνης σε υπαλλήλους,
2. εγκρίνει τις μετακινήσεις των υπαλλήλων για εκτέλεση υπηρεσίας στο εσωτερικό και στο εξωτερικό,
3. υπογράφει, ανεξαρτήτως χρηματικού ορίου, τις Καταστάσεις Πληρωμής Δαπάνης, τα Γραμμάτια Είσπραξης,
τα έγγραφα μεταφοράς χρημάτων και εντολών ανάληψης χρημάτων με σκοπό την έκδοση τραπεζικών επι-
ταγών,
4. υπογράφει τα έγγραφα που αφορούν σε κάθε είδους
μισθολογικές δαπάνες,
5. εγκρίνει τα αιτήματα των υπαλλήλων για χρηματική
διευκόλυνση σύμφωνα με τις ισχύουσες προϋποθέσεις,
κατόπιν εισήγησης σε αυτόν από το αρμόδιο Τμήμα Μισθοδοσίας του ΕΟΔΥ,
6. εγκρίνει τη δαπάνη, τη σκοπιμότητα, τους όρους
ανάθεσης και ορίζει τον τρόπο χρηματοδότησης για την
εκτέλεση έργων, την υλοποίηση μελετών, την προμήθεια
ειδών και την ανάθεση υπηρεσιών, μέχρι του ποσού των
δέκα χιλιάδων ευρώ (10.000,00 €) πλέον ΦΠΑ,
7. ασκεί τις αρμοδιότητες του αποφαινόμενου οργάνου για τις συμβάσεις έως του ποσού των τριάντα χιλιά-
δων ευρώ (30.000 €) πλέον ΦΠΑ τόσο κατά την ανάθεση
όσο και κατά την υλοποίησή τους.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 20 Μαρτίου 2025
Ο Πρόεδρος
ΧΡΗΣΤΟΣ ΧΑΤΖΗΧΡΙΣΤΟΔΟΥΛΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1405/26.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201405.pdf | Tokens: 15408]